Nhar il-Ġimgħa li għadda, RMJ's Horse Rescue rċievew telefonata dwar Shetland Pony ta' erba' xhur li kien ġarrab ġrieħi gravi wara li safa attakkat minn xi klieb. Il-veterinarju fuq il-post ħass li bil-firxa tal-ġrieħi il-pony ma kienx se jgħix mingħajr l-attenzjoni veterinarja 24 siegħa kuljum, u għalhekk RMJ''s Horse Rescue ħadu f'idejhom il-kustodja ta' dan il-Pony li kellu feriti f'kull post immaġinabbli. Sfortunatament il-veterinarju lil dan il-pony kellu jaqtgħalu widna waħda u huwa ttamat li jkunu jista' jsalvalu l-oħra. "Il-feriti fil-ġenb tiegħu jgħaddu sa l-istonku. Meta wasal għandna litteralment kellu riħa tal-mewt. Il-veterinarju tagħna ilu jittrattah kontinwament u wara 4 ijiem ninsabu ferm iktar kunfidenti li mhux se jkun hemm infezzjoni u jista' jagħmel progress," qalu RMJ's Horse Rescue li bħalissa qed jagħtu kura kontinwa liż-żiemel Baby. Il-kura ta' Baby kif ukoll tax-Shetland Pony li ġie salvat nhar il-Ġimgħa, tiswa' ħafna flus u għaldaqstant RMJ's Horse Rescue qed jappellaw għall-għajnuna tal-pubbliku. Tista' tagħmel donazzjoni b'wieħed minn dawn il-metodi PayPal rmjhorserescue@gmail.com BOV 99947633 IBAN MT53VALL22013000000040023793448 RMJ Horse Rescue għadu ma ħareġx b'isem xieraq għall-poni u għalhekk min se jagħmel donazzjon għalih, għandu jikteb 'Shetland' bħala referenza. Last Friday we got a call about a 4 month old… Posted by RMJ's Horse Rescue on Tuesday, July 20, 2021